als_Latn dik_Latn sag_Latn
Siguri kibernetike
Pyetni veten
-
A kontrolloni për lidhje të sigurt kur shfletoni në Internet? Dini se si ta dalloni një të tillë?
-
Për t’i patur të sigurta të dhënat tuaja, a bëni aq sa bëni për pronën tuaj personale?
-
Sa fjalëkalime përdorni, dhe prej sa kohësh i keni?
Shpjegim i sigurisë kibernetike
Edhe pse të step kur e dëgjon, siguria kibernetike, në fakt, është vërtet e thjeshtë: thjesht do të thotë të mbroni veten dhe të dhënat tuaja në internet. S’i parandaloni dot të gjitha kërcënimet ndaj saj – në linjë ose jashtë linje. Por doemos që mund të minimizoni rrezikun, me pak kujdes dhe gjykim të shëndoshë.
Ngrini rrjetin tuaj të sigurisë
Përmirësoni sigurinë tuaj në linjë me këto masa sigurie të këshilluara nga profesionistë rregullash te Mozilla.
Hapni sytë
E para, dhe më e rëndësishmja, është të bëni kujdes ku dhe kur klikoni.
Besojini intuitës
Nëse një lidhje apo një shkarkim s’duket edhe aq për të qenë, gjasat janë që vërtet të jetë ashtu. Sigurohuni që instaloni programe vetëm nga burime të besuar dhe të verifikuar, dhe mos klikoni mbi asgjë që duket sadopak e dyshimtë – edhe kur mendoni se e njihni burimin.
Bëni kujdes në publik
Kur përdorni Internetin nga një rrjet Wi-Fi publik, cilido që vendos të fusë hundët, mund të shohë një pjesë ose krejt veprimtarinë tuaj. Ndaj shmangini veprimtaritë me spec kur shfletoni në publik. Dhe, para se të ndani me të tjerët çfarëdo të dhëne, kudo në internet, mendoni se si kjo mund t’ju bënte të cenueshëm.
Mbyllini dyert me kyç
Praktikimi i fjalëkalimeve të fuqishëm janë mbrojtja juaj e vetme më e mirë kundër thuajse çdo lloji kërcënimesh në Web.
Zgjidhni PIN-e dhe fjalëkalime të fuqishëm
Ja disa këshilla nga Mozilla për krijimin e një fjalëkalimi të fuqishëm për çdo pajisje dhe llogari. Dhe bëjeni zakon të ndryshoni fjalëkalimet tuaj një herë në vit.
Mos përdorni të njëjtin fjalëkalim gjithandej
A do të përdornit të njëjtin çelës për portën e shtëpisë, makinën, dhe kasafortën? Ka shumë të ngjarë që jo. Më mirë përdorni një përgjegjës fjalëkalimesh.
Zgjidhni dyhapëshin
Për mbrojtjen më të mirë, përfitoni nga mirëfilltësimi dyhapësh, kurdo që ky ofrohet. Mësoni më tepër.
Në rast urgjence
Ja se ç’të bëni nëse mendoni se llogaria juaj është komprometuar.
Ndreqeni para se të prishet
Përditësimet e software-it janë si ndërrimi i vajit në automjete – bezdi për çastin, por shpëtimtare, parë në perspektivë. Përditësojini aplikacionet dhe pajisjet rregullisht, që të përfitoni nga thellimet më të reja dhe të më mira që programuesit bëjnë për sigurinë.
Instaloni një sistem sigurie
Tani që i morët vesh bazat, përvishjuni punës. Këto programe parandalojnë të papriturat kibernetike dhe ju mbrojnë prej tyre.
Software anti-virus
S’ka për t’ju mbrojtur nga gjithçka, por është një fillim i mirë. Ja dy mundësi falas:
Shtesa Firefox-i
Këto shtesa do t’ju ndihmojnë të identifikoni çfarë klikoni, përpara se të klikoni:
- Long URL please — zëvendëson shumicën e URL-ve të shkurtuara me origjinalin, që kështu të shihni se ku shpien
- URL Tooltip — shfaq se ku shpie një lidhje, kur vendoset kursori mbi të
Lërini me gojëhapur shokët tuaj
Sa më shumë që bisedoni, ndani me të tjerët ndihmëzat dhe jini syhapur për sigurinë kibernetike, aq më të parrezikuar jemi. Vazhdojeni bisedën me bashkësinë tuaj në media shoqërore, në shtëpi — ndoshta madje edhe te një pikë publike Wi-Fi në aeroport.
als_Latn als_Latn unk als_Latn unk als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn